पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना से मरने वालों का आंकड़ा लगातार बढ़ता जा रहा है। पिछले 5 दिनों में जहां 41 लोगों की मौत हो गई थी, वहीं बुधवार को भी दो सगे भाइयों सहित कुल 11 लोगों की मौत हुई है। इनमें से 6 पुरुष व 5 महिलाएं शामिल हैं, जबकि 317 नए मामले सामने आए हैं। अब तक जिले में 9126 कोरोना संक्रमित मरीज सामने आए हैं, जबकि उनमें से 6514 संक्रमित स्वस्थ हो चुके हैं। बुधवार को वहीं 150 कोरोना संक्रमित मरीज ठीक भी हुए हैं, जबकि अभी भी 2434 लोग कोरोना संक्रमित हैं। फाजिल्का के प्रमुख उद्योगपति व रत्ना राइस मिल्स के संचालक हैप्पी ठकराल के बड़े भाई गुरचरन ठकराल व प्रेम ठकराल जिनका क्रमश श्रीगंगानगर व बठिंडा में मंगलवार को कोरोना से निधन हो गया था। दोनों भाइयों का अंतिम संस्कार मंगलवार रात्रि गमगीन माहौल में कर दिया गया। ठकराल बंधुओं की असमय मौत से शहर में शौक की लहर है क्योंकि ठकराल परिवार का शहर के सामाजिक कार्यों में बहुत बड़ा योगदान रहा है।
सबसे कम 36 वर्षीय अबोहर के युवक की मौत
डीसी ने जिले में कोरोना की मौजूदा स्थिति के बारे में बताया कि बुधवार को फाजिल्का के 8, अबोहर के 3 लोगों की कोरोना से मौत हुई है। जिनमें फाजिल्का निवासी 60 वर्षीय व्यक्ति की फरीदकोट, 55 वर्षीय व्यक्ति की बठिंडा, 40 वर्षीय व्यक्ति की फरीदकोट, 67 वर्षीय व्यक्ति की बठिंडा, 70 वर्षीय व्यक्ति की एसडीएच अबोहर, 40 वर्षीय महिला की पीजीआई चंडीगढ़, 60 वर्षीय महिला की मुक्तसर से लुधियाना शिफ्ट करते समय, 65 वर्षीय व्यक्ति की होम आइसोलेशन में मौत हुई है। इसके अलावा अबोहर निवासी 36 वर्षीय व्यक्ति की मुक्तसर, 68 वर्षीय महिला की दिल्ली हार्ट अस्पताल बठिंडा व 85 वर्षीय महिला की फरीदकोट अस्पताल में मौत हुई है। इस दौरान डीसी ने लोगों से अपील की कि दिन प्रतिदिन जिले में कोरोना से मौतों का आंकड़ा बढ़ता जा रहा है। इस लिए जिला वासियों से अपील है कि बिना किसी कारण घर से न नकलें। नियमों को अनदेखा न करें।
सिटी स्कैन के सरकारी रेट निर्धारित
डीसी अरविंदपाल संधू ने बताया कि अगर किसी में कोरोना के हलके लक्षण भी दिखाई देते हैं, तो वह अपना टेस्ट जरूर करवाएं। पंजाब सरकार द्वारा छाती के सिटी स्कैन के लिए रेट निर्धारित किए गए हैं और कोई भी प्राइवेट स्कैन सेंटर तय रेट से अधिक कीमत नहीं वसूल सकता। कोरोना महामारी दौरान छाती की इंफेक्शन के डर से मरीजों में छाती का सिटी स्कैन कराने का गैरजरूरी रुझान बढ़ा है। इस लिए पंजाब सरकार द्वारा छाती के सिटी स्कैन का रेट 2 हजार रुपए निर्धारित किया गया। उन्होंने कहा कि सरकार के आदेशों मुताबिक कोई भी स्कैन सेंटर मरीज से छाती के सिटी स्कैन की कीमत 2 हजार रुपए से अधिक नहीं वसूल सकता, यदि कोई भी ऐसा करता है तो उसके खिलाफ नियमों अनुसार कार्यवाही की जाएगी।
डॉक्टरों की सलाह के बिना सिटी स्कैन न कराने की अपील : सिविल सर्जन
सिविल सर्जन डॉ. हरजिन्दर सिंह ने जिलावासियों से अपील की कि कोई भी व्यक्ति विशेषज्ञ डॉक्टर की सलाह से बिना सिटी स्कैन न करवाए, क्योंकि इसकी रेडिएशन स्वास्थ्य को बड़ा नुकसान पहुंचाती है। इस लिए कोई दिक्कत महसूस होती है तो वह डॉक्टर की जरूर सलाह ले।
कौवा एप पर चेक कर सकते हैं टेस्ट का रिजल्ट
सरकारी अस्पतालों में कोरोना का टेस्ट मुफ्त है। यहां दो प्रकार के टेस्ट होते हैं: पहला रैपिड एंटीजन टेस्ट दूसरा है आरटीपीसीआर टेस्ट जिसकी अगले दिन रिपोर्ट आती है। जिन लोगों ने टेस्ट करवाए हैं वह कौवा एप पर अपना सैंपल आईडी जो कि उनको एसएमएस द्वारा भेजी जाती है पर मोबाइल नंबर दर्ज कर टेस्ट का परिणाम चेक कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva zho_Hant eng_Latn